Владимир Владимиров има над 20 години управленски опит като изпълнителен директор, финансов директор и член на бордове на директори. В периода 2009–2018 г., с малки прекъсвания, е председател на Съвета на директорите и изпълнителен директор на „Холдинг БДЖ“ ЕАД, където ръководи мащабно преструктуриране на компанията. Заемал е висши управленски позиции в MONBAT, Sofia Commercе и др. дружества.

От 2022 г. е изпълнителен директор на ПРОФОН – дружеството в България за колективно управление на сродни права в музиката. 

Владимиров е доктор по бизнес администрация от Durham Business School, Великобритания, с дисертация в областта на преструктурирането на проблемни компании. Магистър по бизнес администрация от Университета в Южна Каролина (USC), САЩ, и Икономическия университет във Виена (WU), Австрия.

Притежава международна професионална квалификация Chartered Certified Accountant, Великобритания. Магистър по международни икономически отношения и финансов мениджмънт от УНСС, магистър по политически науки от НБУ и магистър по педагогика от СУ „Св. Климент Охридски“.




